               EURÓPSKA KOMISIA
            V Bruseli20. 4. 2020
            COM(2020) 154 final
            2020/0061(NLE)
            Návrh
            ROZHODNUTIE RADY
            o pozícii, ktorá sa má zaujať v mene Európskej únie na 13. zasadnutí Výboru znalcov pre technické otázky Medzivládnej organizácie pre medzinárodnú železničnú prepravu (OTIF), pokiaľ ide o prijatie zmien UTP o hluku železničných vozidiel, UTP o nákladných vozňoch, UTP o označovaní vozidiel a prijatie úplnej revízie pravidiel certifikácie a auditu subjektov zodpovedných za údržbu (ECM) a špecifikácií týkajúcich sa registrov vozidiel

               DÔVODOVÁ SPRÁVA

               1.Predmet návrhu

               V Berne sa 16. a 17. júna 2020 uskutoční 13. zasadnutie Výboru znalcov pre technické otázky (ďalej len „CTE“) Medzivládnej organizácie pre medzinárodnú železničnú prepravu (OTIF). Program zasadnutia zahŕňa:

               –návrh úpravy jednotného technického predpisu o hluku železničných vozidiel,

               –návrh úpravy jednotného technického predpisu o nákladných vozňoch,

               –návrh úpravy jednotného technického predpisu o označovaní vozidiel,

               –návrh úplnej revízie pravidiel certifikácie a auditu subjektov zodpovedných za údržbu (nariadenie ECM) a

               –návrh úplnej revízie špecifikácií registrov vozidiel.

               Pozícia, ktorá sa má zaujať v mene Únie k uvedeným rozhodnutiam, ktoré má CTE prijať, sa musí stanoviť rozhodnutím Rady na základe článku 218 ods. 9 ZFEÚ.

               2.Kontext návrhu

               2.1.Dohovor o medzinárodnej železničnej preprave (COTIF)

               Dohovor o medzinárodnej železničnej preprave z 9. mája 1980, zmenený Vilniuským protokolom z 3. júna 1999 (ďalej len „COTIF“), je medzinárodná dohoda, v rámci ktorej sú zmluvnými stranami tak Únia, ako aj 25 členských štátov (okrem Cypru a Malty).

               Európska únia pristúpila k dohovoru COTIF na základe rozhodnutia Rady 2013/103/EÚ zo 16. júna 2011
                  1
               . Prílohou III k uvedenému rozhodnutiu sa stanovili vnútorné postupy Rady, členských štátov a Komisie v súvislosti s postupmi v rámci organizácie OTIF. Podľa bodu 3.1 danej prílohy III, keď sa bod programu týka záležitostí, ktoré patria do výlučnej právomoci Únie, za Úniu hlasuje Komisia.

               Podľa článku 2 ods. 1 dohovoru COTIF je cieľom organizácie OTIF podporovať, zlepšiť a po všetkých stránkach uľahčiť medzinárodnú železničnú dopravu, a na tento účel predovšetkým zostaviť systémy jednotných právnych predpisov v rôznych oblastiach práva týkajúcich sa medzinárodnej železničnej dopravy. Dohovor COTIF upravuje aj fungovanie organizácie, jej ciele, právomoci, vzťahy so zmluvnými stranami a všeobecné činnosti.

               Železničnú legislatívu teda pokrýva po celej škále právnych a technických otázok v oblasti železničnej dopravy, ktoré možno rozdeliť na dve skupiny: samotný dohovor, ktorý upravuje fungovanie organizácie OTIF, a osem dodatkov (vrátane nového dodatku H, ktorý sa má prijať na nadchádzajúcom 13. valnom zhromaždení organizácie), v ktorých sa stanovujú jednotné právne predpisy o železničnej doprave:

               –Dodatok A – Jednotné právne predpisy pre zmluvy o medzinárodnej železničnej preprave cestujúcich a batožín (CIV),

               –Dodatok B – Jednotné právne predpisy pre zmluvy o medzinárodnej železničnej preprave tovaru (CIM),

               –Dodatok C – Poriadok pre medzinárodnú železničnú prepravu nebezpečného tovaru (RID),

               –Dodatok D – Jednotné právne predpisy pre zmluvy o používaní vozňov v medzinárodnej železničnej preprave (CUV),

               –Dodatok E – Jednotné právne predpisy pre zmluvy o využívaní železničnej infraštruktúry v medzinárodnej železničnej preprave (CUI),

               –Dodatok F – Jednotné právne predpisy pre záväzné vyhlasovanie technických noriem a prijímanie jednotných technických predpisov pre železničný materiál určený na používanie v medzinárodnej preprave (APTU UR),

               –Dodatok G – Jednotné právne predpisy pre technické schválenie železničného materiálu používaného v medzinárodnej preprave (ATMF UR),

               –Dodatok H – Jednotné právne predpisy pre bezpečnú prevádzku vlakov v medzinárodnej preprave (EST UR).

               Na základe dodatkov F a G k dohovoru COTIF existuje 12 jednotných technických predpisov (ďalej len „UTP“) v oblasti technickej interoperability. UTP plnia v rámci dohovoru COTIF z hľadiska schvaľovania pre medzinárodnú dopravu rovnaký účel, ako technické špecifikácie interoperability EÚ (TSI).

               Dodatky F a G uplatňuje 42 zo 47 štátov, ktoré sú stranami dohovoru COTIF, vrátane spomínaných 25 členských štátov EÚ.

               2.2.Výbor znalcov pre technické otázky organizácie OTIF (ďalej len „CTE“)

               Výbor CTE je zriadený článkom 13 ods. 1 písm. f) dohovoru COTIF. Tvoria ho členské štáty OTIF, ktoré uplatňujú dodatky F a G (APTU a ATMF) k dohovoru COTIF.

               CTE má právomoci v záležitostiach interoperability a technickej harmonizácie v oblasti železničnej dopravy a technických schvaľovacích postupov. Vypracúva dodatky APTU a ATMF a jednotné predpisy v nich, ktoré sa týkajú železničného materiálu určeného na použitie v medzinárodnej doprave, a to konkrétne týchto aspektov:

               ·prijímanie technických predpisov pre vozidlá a infraštruktúru a záväzné vyhlasovanie noriem,

               ·postupy posudzovania súladu vozidiel s predpismi,

               ·ustanovenia týkajúce sa údržby vozidiel,

               ·oblasti zodpovednosti za zostavu vlaku a bezpečné používanie vozidiel,

               ·ustanovenia týkajúce sa hodnotenia a posudzovania rizík,

               ·špecifikácie pre registre.

               CTE má v súčasnosti stálu pracovnú skupinu (WG TECH), ktorá je zodpovedná za vypracúvanie jeho rozhodnutí.

               Podľa článku 20 ods. 1 písm. b) COTIF a v súlade s článkom 6 dodatku F (APTU) má výbor CTE právomoc prijať alebo zmeniť predpisy UTP. V súlade s článkom 13 ods. 1, 4 a 5 dodatku G (ATMF), má výbor CTE zároveň právomoc prijímať rozhodnutia o vytváraní, zmenách, zlučovaní alebo zrušení národných registrov vozidiel (NVR). A napokon, v súlade s článkom 15 ods. 2 ATMF má výbor CTE právomoc prijímať a meniť pravidlá certifikácie a auditu subjektov zodpovedných za údržbu (ECM).

               2.3.Prijímanie aktov zo strany CTE

               Podľa článku 6 APTU výbor CTE rozhoduje o prijatí predpisu UTP alebo jeho zmeny v súlade s postupom stanoveným v článkoch 16 a 20 a v článku 33 § 6 dohovoru. Bežný postup prijímania predpisov UTP môže trvať približne jeden a pol roka.

               2.4.Plánované akty, ktoré má CTE prijať na zasadnutí 16. a 17. júna 2020

               2.4.1.Zmena UTP o hluku železničných vozidiel, nákladných vozňoch a označovaní vozidiel

               Jednotné technické predpisy UTP organizácie OTIF sú súborom technických špecifikácií, ktoré vyplývajú zo zásad, cieľov a postupov dohovoru COTIF v oblasti výroby a prevádzkovania železničného materiálu, pričom nadradeným cieľom je dosiahnuť maximálnu interoperabilitu. V tomto smere majú predpisy UTP organizácie OTIF rovnaký účel, ako technické špecifikácie interoperability (TSI) Európskej únie.

               Na zaistenie rovnocennosti vozidiel schvaľovaných podľa práva Európskej únie a vozidiel schválených na medzinárodnú prevádzku podľa článku 3a ATMF je potrebné zachovanie súladu TSI Európskej únie s UTP podľa dohovoru COTIF.

               Zmeny navrhované na schválenie výborom CTE zaistia zachovanie plnej rovnocennosti (v zmysle vymedzenia v ATMF) medzi ustanoveniami Európskej únie a COTIF.

               ·UTP o hluku železničných vozidiel

               UTP o hluku železničných vozidiel stanovuje základné a dodatočné požiadavky v oblasti emisií hluku zo železničných vozidiel. V súčasnosti sú rovnocenné s TSI o hluku stanovenými v nariadení Komisie (EÚ) č. 1304/2014
                  2
               . Zámerom navrhovaných zmien UTP je umožniť stranám dohovoru obmedzenie používania starých nákladných vozňov, ktoré nevyhovujú moderným požiadavkám na hluk pri prejazde vymedzenými železničnými traťami, kde je hluk problém.

               Komisia prijala 16. mája 2019 zmenu
                  3
                nariadenia Komisie (EÚ) č. 1304/2014, ktorou rozšírila rozsah svojej špecifikácie TSI o hluku a zaviedla v infraštruktúre „prístup tichšej trate“, ktorý sa má uplatňovať v celej EÚ od roku 2024. Budúci predpis UTP o hluku nezahŕňa vymedzenie tichej trate a identifikácia tichej trate je ponechaná na uváženie štátov mimo EÚ, ktoré sú stranami dohovoru. Tento odklon od TSI EÚ sa však nepovažuje za škodlivý pre EÚ, pokiaľ sa začiatok uplatňovania tichých tratí zosúladí s EÚ, keďže nemá vplyv na dopravu z územia EÚ ani na jej územie.

               Účelom rozhodnutia CTE zmeniť UTP o hluku železničných vozidiel je zachovať jeho rovnocennosť (v zmysle vymedzenia v ATMF) s TSI o hluku uvedenými v nariadení Komisie (EÚ) č. 1304/2014 v znení zmien z roku 2019.

               Záver: Európska únia môže hlasovať za zmenu UTP o hluku železničných vozidiel, ktorú navrhuje OTIF.

               ·UTP o nákladných vozňoch

               V UTP o nákladných vozňoch sa stanovujú požiadavky na vozidlá konštruované na prepravu nákladných automobilov. V súčasnosti sú rovnocenné so špecifikáciami TSI pre nákladné vozne stanovenými v nariadení Komisie (EÚ) č. 321/2013
                  4
               .

               Komisia prijala 16. mája 2019 zmenu
                  5
                nariadenia Komisie (EÚ) č. 321/2013.

               Účelom rozhodnutia CTE zmeniť UTP o nákladných vozňoch je zachovať jeho rovnocennosť s nariadením Komisie (EÚ) č. 321/2013 v znení nedávnych zmien.

               Záver: Európska únia môže hlasovať za zmenu UTP o nákladných vozňoch, ktorú navrhuje OTIF.

               ·UTP o označovaní vozidiel

               UTP o označovaní vozidiel stanovuje požiadavky z hľadiska označovania nákladných vozňov. Pre tento predpis UTP neexistuje žiaden konkrétny rovnocenný súbor TSI Európskej únie.

               Oddiely 1 až 6 tohto UTP sú v súčasnosti rovnocenné dodatku P k OPE TSI (príloha I k rozhodnutiu 2007/756/ES naposledy zmeneného rozhodnutím 2012/757/EÚ
                  6
               ), oddiely 7 až 18 sú rovnocenné dodatku 6 k špecifikácii EÚ NVR (rozhodnutie Komisie 2007/756/ES
                  7
               ).

               Komisia prijala 16. mája 2019 novú OPE TSI nariadením Komisie (EÚ) 2019/773
                  8
                a 25. októbra 2018 nový európsky register vozidiel rozhodnutím Komisie (EÚ) 2018/1614
                  9
               .

               Účelom rozhodnutia zmeniť UTP o označovaní je zachovať jeho rovnocennosť s:

               –oddielmi 1 až 6 dodatku H k vykonávaciemu nariadeniu Komisie (EÚ) 2019/773 (OPE TSI) v znení nedávnych zmien,

               –oddielmi 7 až 18 dodatku 6 k vykonávaciemu rozhodnutiu Komisie (EÚ) 2018/1614 (EVR).

               Záver: Európska únia môže hlasovať za zmenu UTP o označovaní vozidiel, ktorú navrhuje OTIF.

               2.4.2.Úplná revízia špecifikácií o subjektoch zodpovedných za údržbu

               Systém certifikácie subjektov zodpovedných za údržbu (ECM) stanovuje požiadavky a kritériá posudzovania platné pre certifikáciu ECM nákladných vozňov. V súčasnosti zodpovedá nariadeniu Komisie (EÚ) č. 445/2011
                  10
               .

               Komisia prijala nové nariadenie Komisie (EÚ) 2019/779 zo 16. mája 2019
                  11
               , ktorým sa zrušuje a nahrádza nariadenie Komisie (EÚ) č. 445/2011 a ktorým sa od 16. júna 2020 certifikácia ECM rozšíri na všetky typy vozidiel.

               Účelom rozhodnutia CTE upraviť prílohu A k ATMF „Pravidlá certifikácie a auditu subjektov zodpovedných za údržbu“ je zachovať rovnocennosť (v zmysle vymedzenia v článku 3a § 5 ATMF) s nariadením Komisie (EÚ) 2019/779 zo 16. mája 2019.

               Na zaistenie zachovania rovnocennosti v zmysle článku 3a § 5 medzi predpismi EÚ a COTIF by sa mali predpisy COTIF zmeniť. Treba poznamenať, že rovnocennosť sa zaručuje iba pre nákladné vozne.

               Oproti existujúcim pravidlám COTIF znenie navrhované CTE výrazne nemení zodpovednosti ECM ani požiadavky, ktoré musia z hľadiska certifikácie spĺňať. Hlavným cieľom nového znenia je rozšíriť rozsah certifikácie oproti predošlému, ktorý bol obmedzený na certifikáciu ECM pre nákladné vozne, na všetky typy vozidiel.

               V skratke:

               –certifikácia ECM je naďalej povinná pre všetky ECM v prípade nákladných vozňov a

               –certifikácia ECM sa rozširuje tak, aby zahŕňala aj certifikáciu ECM pre všetky ostatné typy vozidiel. Všeobecne platí, že certifikácia ECM by teda bola povinná s touto výnimkou:

               –Železničné podniky, ktoré majú vozidlá iné než nákladné vozne a prevádzkujú ich výlučne samé, sú z povinnej certifikácie ECM vyňaté. V takýchto prípadoch sa musí príslušný orgán dotknutého štátu uistiť o splnení všeobecných požiadaviek a kritérií stanovených v prílohe II k návrhu.

               V dôsledku toho a bez ohľadu na otázku, či je certifikácia pre konkrétny ECM povinná alebo nie, musí každý subjekt ECM vrátane tých, ktoré nie sú certifikované externými certifikačnými orgánmi, spĺňať všeobecné požiadavky a kritériá zabezpečujúce minimálnu úroveň údržby v zmysle prílohy II k návrhu.

               Záver: Európska únia môže hlasovať za úplnú revíziu špecifikácií o subjektoch zodpovedných za údržbu (ECM), ktorú navrhuje OTIF, za predpokladu, že sa do znenia COTIF zahrnú úpravy vymedzené v prílohe k tomuto dokumentu.

               2.4.3.Úplná revízia špecifikácií o národných registroch vozidiel (NVR)

               Súčasné špecifikácie NVR uplatniteľné podľa pravidiel OTIF sú rovnocenné so špecifikáciami stanovenými v rozhodnutí Komisie 2007/756/ES.

               V rámci štvrtého železničného balíka Komisia prijala vykonávacie rozhodnutie Komisie (EÚ) 2018/1614, ktorým sa stanovujú aktualizované špecifikácie národných registrov vozidiel EÚ a špecifikácie európskeho registra vozidiel (EVR), ktorý od roku 2021 nahradí národné registre vozidiel EÚ, a ktorým sa zrušuje rozhodnutie Komisie 2007/756/ES.

               Rozhodnutie CTE o zmene špecifikácií NVR bolo vyvolané prijatím vykonávacieho rozhodnutia Komisie (EÚ) 2018/1614.

               Členské štáty EÚ sa do roku 2021 spoja, aby spravovali povoľovanie vozidiel a informácie o nich v spoločnom registri – budúcom EVR, ktorý nahradí predchádzajúcich 25 NVR členských štátov EÚ. V kontexte OTIF by sa teda z EVR stal NVR regiónu Európskej únie. EVR môže byť k dispozícii aj pre vozidlá z iných krajín, najmä krajín európskej susedskej politiky, ktoré sa zaviazali uplatňovať právo EÚ formou bilaterálnych dohôd s EÚ (napr. Nórsko, Švajčiarsko, západný Balkán atď.). Ostatní členovia OTIF môžu požiadať o registráciu vozidiel (pod podmienkou ich schválenia pre medzinárodnú dopravu) v EVR.

               Záver: Európska únia môže hlasovať za úplnú revíziu špecifikácií o národných registroch vozidiel (NVR), ktorú navrhuje OTIF, za predpokladu, že sa do znenia OTIF zahrnú úpravy vymedzené v prílohe k tomuto dokumentu.

               2.5.Právomoci Únie a hlasovacie práva

               Podľa článku 6 Dohody medzi Európskou úniou a Medzivládnou organizáciou pre medzinárodnú železničnú prepravu o pristúpení Európskej únie k dohovoru COTIF, ktorá bola schválená rozhodnutím Rady zo 16. júna 2011:

               „1. Pri rozhodovaní o otázkach, v ktorých má Únia výlučnú právomoc, uplatní Únia hlasovacie práva svojich členských štátov podľa dohovoru.

               2. Pri rozhodovaní o otázkach, v ktorých má Únia spoločnú právomoc so svojimi členskými štátmi, hlasuje buď Únia, alebo jej členské štáty.

               3. S výhradou článku 26 ods. 7 dohovoru má Únia počet hlasov rovnajúci sa počtu hlasov jej členských štátov, ktoré sú aj zmluvnými stranami dohovoru. Ak hlasuje Únia, jej členské štáty nehlasujú.“

               Podľa práva Únie nadobúda Únia výlučnú právomoc v otázkach železničnej dopravy, ak dohovor COTIF alebo právne nástroje prijaté na jeho základe môžu ovplyvniť tieto existujúce pravidlá Únie alebo môžu pozmeniť rozsah ich pôsobnosti.

               Pravidlá Únie budú prijatím daných úprav jednoznačne ovplyvnené, keďže cieľom opatrenia je zosúladiť UTP o hluku, UTP o nákladných vozňoch, UTP o označovaní, nariadenie ECM a špecifikácie NVR s vykonávacím nariadením Komisie (EÚ) 2019/776, vykonávacím nariadením Komisie (EÚ) 2019/774, vykonávacím nariadením Komisie (EÚ) 2019/773, vykonávacím nariadením Komisie (EÚ) 2019/779 a vykonávacím rozhodnutím Komisie (EÚ) 2018/1614 v znení nedávnych zmien, v tomto poradí.

               Keďže Únia má výlučnú právomoc v záležitostiach, ktoré sú predmetom uvedených piatich rozhodnutí CTE, Únia zastúpená Komisiou uplatní hlasovacie práva v súvislosti s prijatím týchto piatich rozhodnutí.

               3.Pozícia, ktorá sa má zaujať v mene Únie

               Únia by pre všetky uvedené dôvody mala hlasovať za.

               4.Právny základ

               4.1.Procesnoprávny základ

               4.1.1.Zásady

               V článku 218 ods. 9 Zmluvy o fungovaní Európskej únie (ZFEÚ) sa stanovujú rozhodnutia, ktorými sa určujú „pozície, ktoré sa majú prijať v mene Únie v rámci orgánu zriadeného dohodou, keď je tento orgán vyzvaný prijať akty s právnymi účinkami s výnimkou aktov dopĺňajúcich alebo meniacich inštitucionálny rámec danej dohody.“

               Článok 218 ods. 9 ZFEÚ sa uplatňuje bez ohľadu na to, či je Únia členom predmetného orgánu alebo zmluvnou stranou dohody
                  12
               .

               Pojem „akty s právnymi účinkami“ zahŕňa akty, ktoré majú právne účinky na základe pravidiel medzinárodného práva, ktorým sa riadi predmetný orgán. Zahŕňa aj nástroje, ktoré nemajú záväzný účinok podľa medzinárodného práva, ale „môžu rozhodujúcim spôsobom ovplyvniť obsah právnej úpravy prijatej normotvorcom Únie“.
                  13

               4.1.2.Uplatnenie na tento prípad

               Akty, ktoré má CTE prijať, sú akty s právnymi účinkami. Pripravované akty majú právne účinky, pretože sa nimi právny rámec OTIF upravuje tak, že sa zlaďujú predpisy UTP podľa dohovoru COTIF so špecifikáciami TSI EÚ, nariadenie ECM a špecifikácie národných registrov vozidiel s príslušnými vykonávacími predpismi EÚ, a sú pre Úniu záväzné.

               Procesnoprávnym základom navrhovaného rozhodnutia je preto článok 218 ods. 9 ZFEÚ.

               4.2.Hmotnoprávny základ

               4.2.1.Zásady

               Hmotnoprávny základ rozhodnutia podľa článku 218 ods. 9 ZFEÚ závisí predovšetkým od cieľa a obsahu pripravovaného aktu, v súvislosti s ktorým sa prijíma pozícia v mene Únie. Ak pripravovaný akt sleduje dva ciele alebo obsahuje dve zložky a ak jeden z týchto cieľov alebo jednu z týchto zložiek možno určiť ako hlavnú, zatiaľ čo druhý cieľ alebo druhá zložka je len vedľajšia, rozhodnutie podľa článku 218 ods. 9 ZFEÚ musí byť založené na jedinom hmotnoprávnom základe, a to na tom, ktorý si vyžaduje hlavný alebo prevažujúci cieľ alebo zložka.

               4.2.2.Uplatnenie na tento prípad

               Hlavný cieľ a obsah pripravovaného aktu sa týka železničnej dopravy.

               Hmotnoprávnym základom navrhovaného rozhodnutia je preto článok 91 ZFEÚ.

               4.3.Záver

               Právnym základom navrhovaného rozhodnutia by mal byť článok 91 ZFEÚ v spojení s článkom 218 ods. 9 ZFEÚ.

               2020/0061 (NLE)

               Návrh

               ROZHODNUTIE RADY

               o pozícii, ktorá sa má zaujať v mene Európskej únie na 13. zasadnutí Výboru znalcov pre technické otázky Medzivládnej organizácie pre medzinárodnú železničnú prepravu (OTIF), pokiaľ ide o prijatie zmien UTP o hluku železničných vozidiel, UTP o nákladných vozňoch, UTP o označovaní vozidiel a prijatie úplnej revízie pravidiel certifikácie a auditu subjektov zodpovedných za údržbu (ECM) a špecifikácií týkajúcich sa registrov vozidiel

               RADA EURÓPSKEJ ÚNIE,

               so zreteľom na Zmluvu o fungovaní Európskej únie, a najmä na jej článok 91 v spojení s jej článkom 218 ods. 9,

               so zreteľom na návrh Európskej komisie,

               keďže:

               (1)Únia pristúpila k Dohovoru o medzinárodnej železničnej preprave z 9. mája 1980, zmenenému Vilniuskym protokolom z 3. júna 1999 (ďalej len „dohovor COTIF“), v súlade s rozhodnutím Rady 2013/103/EÚ
                  14
               .

               (2)Stranami dohovoru COTIF sú všetky členské štáty s výnimkou Cypru a Malty.

               (3)Podľa článku 13 ods. 1 písm. f) dohovoru COTIF sa zriadil Výbor znalcov pre technické otázky (CTE) Medzivládnej organizácie pre medzinárodnú železničnú prepravu (OTIF).

               (4)Podľa článku 20 ods. 1 písm. b) dohovoru COTIF a v súlade s článkom 6 dodatku F (APTU) má CTE právomoc prijímať alebo meniť okrem iného jednotné technické predpisy (UTP) o hluku železničných vozidiel, nákladných vozňoch a označovaní vozidiel. V súlade s článkom 13 ods. 1, 4 a 5 dodatku G (ATMF), má výbor CTE zároveň právomoc prijímať rozhodnutia o vytváraní, zmenách, zlučovaní alebo zrušení národných registrov vozidiel (NVR). A napokon, v súlade s článkom 15 ods. 2 ATMF má výbor CTE právomoc prijímať a meniť pravidlá certifikácie a auditu subjektov zodpovedných za údržbu (ECM).

               (5)Výbor CTE zaradil do programu svojho 13. zasadnutia, ktoré sa bude konať 16. a 17. júna 2020, návrh rozhodnutí, ktorými sa menia UTP o hluku železničných vozidiel, UTP o nákladných vozňoch a UTP o označovaní vozidiel, ako aj návrh úplnej revízie pravidiel certifikácie a auditu subjektov zodpovedných za údržbu (ECM) a úplnej revízie špecifikácií týkajúcich sa národných registrov vozidiel (NVR).

               (6)Je vhodné stanoviť pozíciu, ktorá sa má v CTE v mene Únie zaujať, pretože navrhované zmeny budú pre Úniu záväzné.

               (7)Cieľom týchto zmien je zosúladiť UTP o hluku železničných vozidiel, UTP o nákladných vozňoch, UTP o označovaní vozidiel a pravidlá certifikácie a auditu subjektov zodpovedných za údržbu (ECM) s vykonávacím nariadením Komisie (EÚ) 2019/774
                  15
               , vykonávacím nariadením Komisie (EÚ) 2019/776
                  16
               , vykonávacím nariadením Komisie (EÚ) 2019/773
                  17
                a vykonávacím nariadením Komisie (EÚ) 2019/779
                  18
                v danom poradí; špecifikácie týkajúce sa registrov vozidiel boli aktualizované vzhľadom na vykonávacie rozhodnutie Komisie (EÚ) 2018/1614
                  19
               .

               (8)Navrhované zmeny a úpravy sú v súlade s právom a so strategickými cieľmi Únie, pretože prispievajú k zladeniu právnych predpisov OTIF s ekvivalentnými ustanoveniami práva Únie, a preto by ich mala Únia podporiť,

               PRIJALA TOTO ROZHODNUTIE:

               Článok 1

               Pozícia, ktorá sa má zaujať v mene Európskej únie na 13. zasadnutí Výboru znalcov pre technické otázky Medzivládnej organizácie pre medzinárodnú železničnú prepravu (OTIF), pokiaľ ide o úpravy UTP o hluku železničných vozidiel, UTP o nákladných vozňoch, UTP o označovaní vozidiel, úplnú revíziu pravidiel certifikácie a auditu subjektov zodpovedných za údržbu (nariadenie ECM) a špecifikácií týkajúcich sa registrov vozidiel, je takáto:

               1.hlasovať za zmeny, ktoré výbor CTE navrhuje pri UTP o nákladných vozňoch, ako sú uvedené v pracovnom dokumente CTE TECH-20005-CTE13-6.2-e-UTP WAG Annex a TECH-20005-CTE13-6.2-e-UTP WAG Proposal;

               2.hlasovať za zmeny, ktoré výbor CTE navrhuje pri UTP o označovaní vozidiel, ako sú uvedené v pracovnom dokumente CTE TECH-20006-CTE13-6.3-e-UTP MARKING annex a TECH-20006-CTE13-6.3-e-UTP MARKING Proposal;

               3.hlasovať za zmeny, ktoré výbor CTE navrhuje pri UTP o hluku železničných vozidiel, ako sú uvedené v pracovnom dokumente CTE TECH-20004-CTE13-6.1-e-UTP NOI Annex a TECH-20004-CTE13-6.1-e-UTP NOI Proposal;

               4.hlasovať za úplnú revíziu pravidiel certifikácie a auditu subjektov zodpovedných za údržbu (nariadenie ECM) pod podmienkou, že znenie, ako je uvedené v pracovnom dokumente CTE TECH-20007-CTE13-6.4-e-ECM Annex a TECH-20007-CTE13-6.4-e-ECM Proposal, sa upraví podľa prílohy k tomuto rozhodnutiu;

               5.hlasovať za úplnú revíziu špecifikácií týkajúcich sa národných registrov vozidiel (NVR) pod podmienkou, že znenie, ako je uvedené v pracovnom dokumente CTE TECH-20008-CTE13-6.5-e-vehicle register Annex a TECH-20008-CTE13-6.5-e-vehicle register Proposal, sa upraví podľa prílohy k tomuto rozhodnutiu.

               Článok 2

               Rozhodnutia Výboru znalcov pre technické otázky sa po prijatí uverejnia v Úradnom vestníku Európskej únie s uvedením dňa nadobudnutia účinnosti.

               Toto rozhodnutie je určené Komisii.

               V Bruseli

                     Za Radu

                     predseda

                     (1)

                        Rozhodnutie Rady 2013/103/EÚ zo 16. júna 2011 o podpise a uzavretí Dohody medzi Európskou úniou a Medzivládnou organizáciou pre medzinárodnú železničnú prepravu o pristúpení Európskej únie k Dohovoru o medzinárodnej železničnej preprave (COTIF) z 9. mája 1980, zmenenému a doplnenému Vilniuským protokolom z 3. júna 1999 (Ú. v. EÚ L 51, 23.2.2013, s. 1).

                     (2)

                        Nariadenie Komisie (EÚ) č. 1304/2014 z 26. novembra 2014 o technickej špecifikácii interoperability týkajúcej sa subsystému „železničné koľajové vozidlá – hluk“, ktorým sa mení rozhodnutie 2008/232/ES a zrušuje rozhodnutie 2011/229/EÚ (Ú. v. EÚ L 356, 12.12.2014, s. 421).

                     (3)

                        Vykonávacie nariadenie Komisie (EÚ) 2019/774 zo 16. mája 2019, ktorým sa mení nariadenie (EÚ) č. 1304/2014, pokiaľ ide o uplatňovanie technickej špecifikácie interoperability týkajúcej sa subsystému „železničné koľajové vozidlá – hluk“ na existujúce nákladné vozne (Ú. v. EÚ L 139I, 27.5.2019, s. 89).

                     (4)

                        Nariadenie Komisie (EÚ) č. 321/2013 z 13. marca 2013 o technickej špecifikácii interoperability týkajúcej sa subsystému „železničné koľajové vozidlá – nákladné vozne“ systému železníc v Európskej únii, ktorým sa zrušuje rozhodnutie Komisie 2006/861/ES (Ú. v. EÚ L 104, 12.4.2013, s. 1).

                     (5)

                        Vykonávacie nariadenie Komisie (EÚ) 2019/776 zo 16. mája 2019, ktorým sa menia nariadenia Komisie (EÚ) č. 321/2013, (EÚ) č. 1299/2014, (EÚ) č. 1301/2014, (EÚ) č. 1302/2014 a (EÚ) č. 1303/2014, nariadenie Komisie (EÚ) 2016/919 a vykonávacie rozhodnutie Komisie 2011/665/EÚ, pokiaľ ide o zosúladenie so smernicou Európskeho parlamentu a Rady (EÚ) 2016/797 a vykonávanie špecifických cieľov stanovených v delegovanom rozhodnutí Komisie (EÚ) 2017/1474 (Ú. v. EÚ L 139I, 27.5.2019, s. 108).

                     (6)

                        Rozhodnutie Komisie 2012/757/EÚ zo 14. novembra 2012 o technickej špecifikácii interoperability týkajúcej sa subsystému „prevádzka a riadenie dopravy“ systému železníc v Európskej únii a o zmene a doplnení rozhodnutia 2007/756/ES (Ú. v. EÚ L 345, 15.12.2012, s. 1).

                     (7)

                        Rozhodnutie Komisie 2007/756/ES z 9. novembra 2007, ktorým sa prijíma spoločná špecifikácia národného registra vozidiel uvedená v článku 14 ods. 4 a 5 smerníc 96/48/ES a 2001/16/ES (Ú. v. EÚ L 305, 23.11.2007, s. 30).

                     (8)

                        Vykonávacie nariadenie Komisie (EÚ) 2019/773 zo 16. mája 2019 o technickej špecifikácii interoperability týkajúcej sa subsystému „prevádzka a riadenie dopravy“ železničného systému v Európskej únii, ktorým sa zrušuje rozhodnutie 2012/757/EÚ (Ú. v. EÚ L 139I, 27.5.2019, s. 5).

                     (9)

                        Vykonávacie rozhodnutie Komisie (EÚ) 2018/1614 z 25. októbra 2018, ktorým sa stanovujú špecifikácie pre registre vozidiel uvedené v článku 47 smernice Európskeho parlamentu a Rady (EÚ) 2016/797 a ktorým sa mení a zrušuje rozhodnutie Komisie 2007/756/ES (Ú. v. EÚ L 268, 26.10.2018, s. 53).

                     (10)

                        Nariadenie Komisie (EÚ) č. 445/2011 z 10. mája 2011 o systéme certifikácie subjektov zodpovedných za údržbu nákladných vozňov a o zmene a doplnení nariadenia (ES) č. 653/2007 (Ú. v. EÚ L 122, 11.5.2011, s. 22).

                     (11)

                        Nariadenie Komisie (EÚ) 2019/779 zo 16. mája 2019, ktorým sa stanovujú podrobné ustanovenia o systéme certifikácie subjektov zodpovedných za údržbu vozidiel podľa smernice Európskeho parlamentu a Rady (EÚ) 2016/798 a ktorým sa zrušuje nariadenie Komisie (EÚ) č. 445/2011 (Ú. v. EÚ L 139I, 27.5.2019, s. 360).

                     (12)

                        Rozsudok Súdneho dvora zo 7. októbra 2014, Nemecko/Rada, C-399/12, ECLI:EU:C:2014:2258, bod 64.

                     (13)

                        Rozsudok Súdneho dvora zo 7. októbra 2014, Nemecko/Rada, C-399/12, ECLI:EU:C:2014:2258, body 61 až 64.

                     (14)

                        Rozhodnutie Rady 2013/103/EÚ zo 16. júna 2011 o podpise a uzavretí Dohody medzi Európskou úniou a Medzivládnou organizáciou pre medzinárodnú železničnú prepravu o pristúpení Európskej únie k Dohovoru o medzinárodnej železničnej preprave (COTIF) z 9. mája 1980, zmenenému a doplnenému Vilniuským protokolom z 3. júna 1999 (Ú. v. EÚ L 51, 23.2.2013, s. 1).

                     (15)

                        Vykonávacie nariadenie Komisie (EÚ) 2019/774 zo 16. mája 2019, ktorým sa mení nariadenie (EÚ) č. 1304/2014, pokiaľ ide o uplatňovanie technickej špecifikácie interoperability týkajúcej sa subsystému „železničné koľajové vozidlá – hluk“ na existujúce nákladné vozne (Ú. v. EÚ L 139I, 27.5.2019, s. 89).

                     (16)

                        Vykonávacie nariadenie Komisie (EÚ) 2019/776 zo 16. mája 2019, ktorým sa menia nariadenia Komisie (EÚ) č. 321/2013, (EÚ) č. 1299/2014, (EÚ) č. 1301/2014, (EÚ) č. 1302/2014 a (EÚ) č. 1303/2014, nariadenie Komisie (EÚ) 2016/919 a vykonávacie rozhodnutie Komisie 2011/665/EÚ, pokiaľ ide o zosúladenie so smernicou Európskeho parlamentu a Rady (EÚ) 2016/797 a vykonávanie špecifických cieľov stanovených v delegovanom rozhodnutí Komisie (EÚ) 2017/1474 (Ú. v. EÚ L 139I, 27.5.2019, s. 108).

                     (17)

                        Vykonávacie nariadenie Komisie (EÚ) 2019/773 zo 16. mája 2019 o technickej špecifikácii interoperability týkajúcej sa subsystému „prevádzka a riadenie dopravy“ železničného systému v Európskej únii, ktorým sa zrušuje rozhodnutie 2012/757/EÚ (Ú. v. EÚ L 139I, 27.5.2019, s. 5).

                     (18)

                        Vykonávacie nariadenie Komisie (EÚ) 2019/779 zo 16. mája 2019, ktorým sa stanovujú podrobné ustanovenia o systéme certifikácie subjektov zodpovedných za údržbu vozidiel podľa smernice Európskeho parlamentu a Rady (EÚ) 2016/798 a ktorým sa zrušuje nariadenie Komisie (EÚ) č. 445/2011 (C/2019/3582 – Ú. v. EÚ L 139I, 27.5.2019, s. 360).

                     (19)

                        Vykonávacie rozhodnutie Komisie (EÚ) 2018/1614 z 25. októbra 2018, ktorým sa stanovujú špecifikácie pre registre vozidiel uvedené v článku 47 smernice Európskeho parlamentu a Rady (EÚ) 2016/797 a ktorým sa mení a zrušuje rozhodnutie Komisie 2007/756/ES (Ú. v. EÚ L 268, 26.10.2018, s. 53).

    ---documentbreak---

               EURÓPSKA KOMISIA
            V Bruseli20. 4. 2020
            COM(2020) 154 final
            PRÍLOHA
            k
            návrhuROZHODNUTIA RADY
            o pozícii, ktorá sa má zaujať v mene Európskej únie na 13. zasadnutí Výboru znalcov pre technické otázky Medzivládnej organizácie pre medzinárodnú železničnú prepravu (OTIF), pokiaľ ide o prijatie zmien UTP o hluku železničných vozidiel, UTP o nákladných vozňoch, UTP o označovaní vozidiel a prijatie úplnej revízie pravidiel certifikácie a auditu subjektov zodpovedných za údržbu (ECM) a špecifikácií týkajúcich sa registrov vozidiel

               Zmeny, ktoré má EÚ predložiť na prijatie Výboru znalcov OTIF pre technické otázky, pokiaľ ide o pravidlá certifikácie a auditu subjektov zodpovedných za údržbu a špecifikácie týkajúce sa registrov vozidiel

               1.Znenie úplnej revízie špecifikácií národných registrov vozidiel (NVR) uvedené v pracovnom dokumente CTE TECH-20008-CTE13-6.5-e-vehicle register Annex sa upraví takto:

               ·Vloženie nového článku 13: „Článok 13 Osobitné pravidlá vykonávania

               §1 Vozidlá schválené na medzinárodnú dopravu, ktoré vstupujú do železničnej siete Európskej únie, musia byť registrované v európskom registri vozidiel (EVR).“

               2.Znenie úplnej revízie špecifikácií o subjektoch zodpovedných za údržbu (ECM) uvedené v pracovnom dokumente CTE TECH-20007-CTE13-6.4-e-ECM Proposal sa upraví takto:

               ·Na konci odseku 4 doplniť: „Rozsah pôsobnosti článku 3a § 5 ATMF o rovnocennosti ustanovení EÚ a COTIF je v súčasnosti obmedzený na nákladné vozne. V záujme právnej istoty pre ostatné kategórie vozidiel by sa v najbližšej revízii ATMF mala zohľadniť certifikácia ECM pre ostatné kategórie vozidiel v článku 3a § 5.“

               3.Znenie úplnej revízie špecifikácií o subjektoch zodpovedných za údržbu (ECM) uvedené v pracovnom dokumente CTE TECH-20007-CTE13-6.4-e-ECM Annex sa upraví takto:

               ·Na konci článku 3 ods. 5 doplniť „Zmluvné štáty môžu stanoviť národné alebo regionálne (EÚ) procesy, ktoré dôslednosťou zodpovedajú certifikácii ECM a ktoré sa môžu uplatňovať namiesto certifikácie ECM. V záujme zachovania dôvery medzi zmluvnými štátmi by sa mala zaručiť transparentnosť týchto národných procesov.“


               EURÓPSKA KOMISIA
            V Bruseli12. 5. 2020
            COM(2020) 193 final
            2020/0077(NLE)
            Návrh
            ROZHODNUTIE RADY
            o pozícii, ktorá sa má zaujať v mene Európskej únie vo Výbore pre DHP zriadenom Dočasnou dohodou o hospodárskom partnerstve medzi Pobrežím Slonoviny na jednej strane a Európskym spoločenstvom a jeho členskými štátmi na strane druhej v súvislosti s prijatím zoznamu rozhodcov

               DÔVODOVÁ SPRÁVA

               1.Predmet návrhu

               Tento návrh sa týka rozhodnutia o pozícii, ktorá sa má zaujať v mene Európskej únie (ďalej len „Únia“) vo Výbore pre DHP zriadenom Dočasnou dohodou o hospodárskom partnerstve medzi Pobrežím Slonoviny na jednej strane a Európskym spoločenstvom a jeho členskými štátmi na strane druhej (ďalej len „dohoda“)
                  1
                v súvislosti s plánovaným prijatím zoznamu osôb, ktoré sú ochotné a schopné plniť funkciu rozhodcov.

               2.Kontext návrhu

               2.1.Dočasná dohoda o hospodárskom partnerstve medzi EÚ a Pobrežím Slonoviny

                  Cieľom dohody je stanoviť počiatočný rámec pre dohodu o hospodárskom partnerstve v súlade s Dohodou z Cotonou. Táto dohoda sa predbežne vykonáva od 3. septembra 2016.

               2.2.Výbor pre DHP

                  Výbor pre DHP je zmiešaný inštitucionálny orgán dohody. V článku 73 dohody sa stanovuje, že Výbor pre DHP je zodpovedný za správu všetkých oblastí, na ktoré sa vzťahuje táto dohoda, a za uskutočnenie všetkých úloh uvedených v tejto dohode. Výbor pre DHP prijíma rozhodnutia na základe konsenzu. Fungovanie Výboru pre DHP je opísané v jeho rokovacom poriadku
                     2
                  .

               2.3.Pripravovaný akt Výboru pre DHP

                  Dňa [dátum] počas svojho piateho zasadnutia Výbor pre DHP prijme rozhodnutie o prijatí zoznamu rozhodcov (ďalej len „pripravovaný akt“) v súlade s článkom 64 dohody.

                  V článku 64 ods. 1 dohody sa stanovuje, že „Výbor pre DHP vypracuje (...) zoznam 15 osôb, ktoré sú ochotné a schopné plniť funkciu rozhodcov.“

                  Cieľom pripravovaného aktu je zostaviť zoznam pätnástich osôb, ktoré by mohli plniť funkciu rozhodcov v rámci postupu urovnávania sporov v súlade s hlavou V dohody. Prijatie tohto zoznamu je nevyhnutným prvkom na dokončenie operačného rámca pre ustanovenia dohody týkajúce sa predchádzania sporom a ich urovnávania.

               3.Pozícia, ktorá sa má zaujať v mene Únie

                  Týmto návrhom rozhodnutia Rady sa stanovuje pozícia, ktorá sa má zaujať v mene Únie vo Výbore pre DHP zriadenom Dočasnou dohodou o hospodárskom partnerstve medzi Pobrežím slonoviny na jednej strane a Európskym spoločenstvom a jeho členskými štátmi na strane druhej v súvislosti s vypracovaním zoznamu osôb, ktoré sú ochotné a schopné plniť funkciu rozhodcov podľa článku 64 dohody.

                  Strany dohody sa dohodli na tomto návrhu rozhodnutia, na štvrtom zasadnutí Výboru pre DHP 27. a 28. novembra 2019 ho parafovali a v závislosti od rozhodovacích postupov Európskej únie by ho mali prijať na najbližšom zasadnutí Výboru pre DHP, ktoré by sa malo uskutočniť koncom roka 2020.

                  Toto rozhodnutie je nevyhnutné na to, aby sa ustanovenia dohody uvedené v hlave V týkajúcej sa predchádzania sporom a ich urovnávania stali platnými, a tým sa zabezpečilo bezproblémové vykonávanie dohody.

               4.Procesnoprávny základ

               4.1.Procesnoprávny základ

               4.1.1.
                     Zásady

                  V článku 218 ods. 9 Zmluvy o fungovaní Európskej únie (ZFEÚ) sa stanovujú rozhodnutia, ktorými sa určujú „pozície, ktoré sa majú prijať v mene Únie v rámci orgánu zriadeného dohodou, keď je tento orgán vyzvaný prijať akty s právnymi účinkami s výnimkou aktov dopĺňajúcich alebo meniacich inštitucionálny rámec danej dohody“.

                  Pojem „akty s právnymi účinkami“ zahŕňa akty, ktoré majú právne účinky na základe pravidiel medzinárodného práva, ktorým sa riadi predmetný orgán. Zahŕňa aj nástroje, ktoré nemajú záväzný účinok podľa medzinárodného práva, ale „môžu rozhodujúcim spôsobom ovplyvniť obsah právnej úpravy prijatej normotvorcom EÚ“
                     3
                  .

               4.1.2.
                     Uplatnenie na tento prípad

               Výbor pre DHP je orgán zriadený dohodou, a to Dočasnou dohodou o hospodárskom partnerstve medzi Pobrežím slonoviny na jednej strane a Európskym spoločenstvom a jeho členskými štátmi na strane druhej.

               Akt, ktorý má Výbor pre DHP prijať, predstavuje akt s právnymi účinkami. Pripravovaný akt bude podľa medzinárodného práva záväzný v súlade s článkom 64 dohody.

               Pripravovaný akt nedopĺňa ani nemení inštitucionálny rámec danej dohody.

               Procesnoprávnym základom navrhovaného rozhodnutia je preto článok 218 ods. 9 ZFEÚ.

               4.2.Hmotnoprávny základ

               4.2.1.
                     Zásady

               Hmotnoprávny základ rozhodnutia podľa článku 218 ods. 9 ZFEÚ závisí predovšetkým od cieľa a obsahu pripravovaného aktu, v súvislosti s ktorým sa zaujíma pozícia v mene Únie. Ak pripravovaný akt sleduje dva ciele alebo obsahuje dve zložky a ak jeden z týchto cieľov alebo jednu z týchto zložiek možno určiť ako hlavnú, zatiaľ čo druhý cieľ alebo druhá zložka je len vedľajšia, rozhodnutie podľa článku 218 ods. 9 ZFEÚ musí byť založené na jedinom hmotnoprávnom základe, a to na tom, ktorý si vyžaduje hlavný alebo prevažujúci cieľ alebo zložka.

               4.2.2.
                     Uplatnenie na tento prípad

               Keďže rozhodcovské konanie v podstate uplatniteľné na odvetvie obchodu, cieľ a obsah pripravovaného aktu sa týkajú hlavne spoločnej obchodnej politiky. Hmotnoprávnym základom navrhovaného rozhodnutia je preto článok 207 ZFEÚ.

               4.3.Záver

               Právnym základom navrhovaného rozhodnutia by mal byť článok 207 ods. 4 prvý pododsek ZFEÚ v spojení s článkom 218 ods. 9 ZFEÚ.

               5.UVEREJNENIE PRIPRAVOVANÉHO AKTU

               Keďže sa rozhodnutím Výboru pre DHP zmení dohoda, po prijatí by sa malo uverejniť v Úradnom vestníku Európskej únie.

               2020/0077 (NLE)

               Návrh

               ROZHODNUTIE RADY

               o pozícii, ktorá sa má zaujať v mene Európskej únie vo Výbore pre DHP zriadenom Dočasnou dohodou o hospodárskom partnerstve medzi Pobrežím Slonoviny na jednej strane a Európskym spoločenstvom a jeho členskými štátmi na strane druhej v súvislosti s prijatím zoznamu rozhodcov

               RADA EURÓPSKEJ ÚNIE,

               so zreteľom na Zmluvu o fungovaní Európskej únie (ďalej len „ZFEÚ“), a najmä na jej článok 207 ods. 4 prvý pododsek v spojení s článkom 218 ods. 9,

               so zreteľom na Dočasnú dohodu o hospodárskom partnerstve medzi Pobrežím Slonoviny na jednej strane a Európskym spoločenstvom a jeho členskými štátmi na strane druhej (ďalej len „dohoda“)
                  4
               ,

               so zreteľom na návrh Európskej komisie,

               keďže:

               (1)Dohoda bola v mene Európskej únie (ďalej len „Únia“) uzavretá rozhodnutím 2009/156/ES
                  5
                a predbežne sa vykonáva od 3. septembra 2016.

               (2)V súlade s článkom 64 ods. 1 dohody Výbor pre DHP vypracuje zoznam osôb, ktoré sú ochotné a schopné plniť funkciu rozhodcov.

               (3)Výbor pre DHP má v súlade s článkom 64 ods. 1 dohody na svojom výročnom zasadnutí [dátum] prijať rozhodnutie stanovujúce zoznam osôb, ktoré sú ochotné a schopné plniť funkciu rozhodcov.

               (4)Je vhodné stanoviť pozíciu, ktorá sa má zaujať v mene Únie vo Výbore pre DHP, keďže pripravované rozhodnutie bude pre Úniu záväzné,

               PRIJALA TOTO ROZHODNUTIE:

               Článok 1

               Pozícia, ktorá sa má zaujať v mene Únie vo Výbore pre DHP, je založená na návrhu rozhodnutia Výboru pre DHP, pokiaľ ide o zoznam osôb, ktoré sú ochotné a schopné plniť funkciu rozhodcov, pripojenom k tomuto rozhodnutiu.

               Článok 2

               Toto rozhodnutie je určené Komisii.

               V Bruseli

                     Za Radu

                     predseda

                     (1)

                        Ú. v. EÚ L 59, 3.3.2009, s. 2.

                     (2)

                        Ú. v. EÚ L 194, 31.7.2018, s. 158.

                     (3)

                        Rozsudok Súdneho dvora zo 7. októbra 2014, Nemecko/Rada, C-399/12, ECLI:EU:C:2014:2258, body 61 až 64.

                     (4)

                        Ú. v. EÚ L 59, 3.3.2009, s. 3.

                     (5)

                        Ú. v. EÚ L 59, 3.3.2009, s. 1.

    ---documentbreak---

               EURÓPSKA KOMISIA
            V Bruseli12. 5. 2020
            COM(2020) 193 final
            PRÍLOHA
            k
            návrhu rozhodnutia Rady
            o pozícii, ktorá sa má zaujať v mene Európskej únie vo Výbore pre DHP zriadenom Dočasnou dohodou o hospodárskom partnerstve medzi Pobrežím Slonoviny na jednej strane a Európskym spoločenstvom a jeho členskými štátmi na strane druhej v súvislosti s prijatím zoznamu rozhodcov

               NÁVRH

               ROZHODNUTIE č. .../2020 VÝBORU PRE DHP
                  zriadeného Dočasnou dohodou o hospodárskom partnerstve
                  medzi Pobrežím Slonoviny na jednej strane
                  a Európskym spoločenstvom a jeho členskými štátmi na strane druhej

               z ...

               o prijatí zoznamu rozhodcov

               VÝBOR PRE DHP,

               so zreteľom na Dočasnú dohodu o hospodárskom partnerstve medzi Pobrežím Slonoviny na jednej strane a Európskym spoločenstvom a jeho členskými štátmi na strane druhej (ďalej len „dohoda“), ktorá bola podpísaná v Bruseli 3. marca 2009 a predbežne sa vykonáva od septembra 2016, a najmä na jej článok 64 ods. 1,

               keďže:

               V dohode sa stanovuje, že Výbor pre DHP má vypracovať zoznam pätnástich osôb, ktoré sú ochotné a schopné plniť funkciu rozhodcov pri urovnávaní sporov, ktoré môžu vzniknúť medzi stranami,

               PRIJAL TOTO ROZHODNUTIE:

               Článok 1

               1.Zoznam pätnástich osôb, ktoré sú ochotné a schopné plniť funkciu rozhodcov, je vypracovaný v súlade s článkom 64 ods. 1 dohody a je uvedený v prílohe k tomuto rozhodnutiu.

               2.Zoznam rozhodcov opísaný v odseku 1 je vypracovaný bez toho, aby boli dotknuté osobitné pravidlá stanovené dohodou alebo pravidlá, ktoré by mohol prijať Výbor pre DHP.

               Článok 2

               Zoznam rozhodcov podľa článku 1 sa môže zmeniť rozhodnutím Výboru pre DHP prijatým v súlade s článkom 67 dohody.

               Článok 3

               Toto rozhodnutie nadobúda účinnosť dňom jeho podpisu.

               V … dňa …

               Za Republiku Pobrežia Slonoviny
                     Za Európsku úniu

               ...
                     …

               PRÍLOHA

               Zoznam rozhodcov (článok 64 ods. 1 dohody)

               Rozhodcovia vybratí stranou Pobrežie Slonoviny:

               pán Abbe YAO – Pobrežie Slonoviny

               pán Abdouramane OUATTARA – Pobrežie Slonoviny

               pán Joachim BILA AKA – Pobrežie Slonoviny

               pán Narcisse AKA – Pobrežie Slonoviny

               pán Karim FADIKA – Pobrežie Slonoviny

               Rozhodcovia vybratí stranou Európska únia:

               pán Claus-Dieter EHLERMANN – Nemecko

               pán Giorgio SACERDOTI – Taliansko

               pán Jacques BOURGEOIS – Belgicko

               pán Pieter JAN KUIJPER – Holandsko

               pani Hélène RUIZ FABRI – Francúzsko

               Rozhodcovia, ktorých vybrali obidve strany spoločne:

               pán Martial AKAKPO – Togo

               pani Anna KOUYATE – Mali

               pán Thomas COTTIER – Švajčiarsko

               pani Merit E. JANOW – Spojené štáty americké

               pán Helge SELAND – Nórsko


               EURÓPSKA KOMISIA
            V Bruseli12. 5. 2020
            COM(2020) 192 final
            2020/0076(NLE)
            Návrh
            ROZHODNUTIE RADY
            o pozícii, ktorá sa má zaujať v mene Európskej únie vo Výbore pre DHP zriadenom Dočasnou dohodou o hospodárskom partnerstve medzi Pobrežím Slonoviny na jednej strane a Európskym spoločenstvom a jeho členskými štátmi na strane druhej v súvislosti s prijatím postupov urovnávania sporov a kódexu správania pre rozhodcov

               DÔVODOVÁ SPRÁVA

               1.Predmet návrhu

               Tento návrh sa týka rozhodnutia o pozícii, ktorá sa má zaujať v mene Európskej únie (ďalej len „Únia“) vo Výbore pre DHP zriadenom Dočasnou dohodou o hospodárskom partnerstve medzi Pobrežím Slonoviny na jednej strane a Európskym spoločenstvom a jeho členskými štátmi na strane druhej
                  1
                (ďalej len „dohoda“) v súvislosti s plánovaným prijatím postupov urovnávania sporov a kódexu správania pre rozhodcov.

               2.Kontext návrhu

               2.1.Dočasná dohoda o hospodárskom partnerstve medzi EÚ a Pobrežím Slonoviny

                  Cieľom dohody je stanoviť počiatočný rámec pre dohodu o hospodárskom partnerstve v súlade s Dohodou z Cotonou. Táto dohoda sa predbežne vykonáva od 3. septembra 2016.

               2.2.Výbor pre DHP

                  Výbor pre DHP je zmiešaný inštitucionálny orgán dohody. V článku 73 dohody sa stanovuje, že Výbor pre DHP je zodpovedný za správu všetkých oblastí, na ktoré sa vzťahuje dohoda, a za uskutočnenie všetkých úloh uvedených v dohode. Výbor pre DHP prijíma rozhodnutia konsenzom. Fungovanie Výboru pre DHP je opísané v jeho rokovacom poriadku
                     2
                  .

               2.3.Pripravovaný akt Výboru pre DHP

                  Výbor pre DHP má na svojom piatom zasadnutí [dátum] prijať rozhodnutie týkajúce sa postupov urovnávania sporov („pripravovaný akt“).

                  V článku 59 ods. 1 dohody sa stanovuje, že stanovené postupy urovnávania sporov sa riadia rokovacím poriadkom, ktorý prijme Výbor pre DHP.

                  Cieľom pripravovaného aktu je stanoviť pravidlá a postupy pre vykonávanie opatrení v oblasti urovnávania sporov, ktoré môžu vzniknúť medzi stranami, uvedených v hlave V dohody. Prijatie týchto pravidiel je nevyhnutným prvkom na dokončenie operačného rámca pre ustanovenia dohody týkajúce sa urovnávania sporov.

               3.Pozícia, ktorá sa má zaujať v mene Únie

                  Týmto návrhom rozhodnutia Rady sa stanovuje pozícia, ktorá sa má zaujať v mene Únie vo Výbore pre DHP zriadenom Dočasnou dohodou o hospodárskom partnerstve medzi Pobrežím Slonoviny na jednej strane a Európskym spoločenstvom a jeho členskými štátmi na strane druhej v súvislosti so stanovením postupov urovnávania sporov a kódexu správania pre rozhodcov.

                  Strany dohody sa dohodli na tomto návrhu rozhodnutia, na štvrtom zasadnutí Výboru pre DHP 27. a 28. novembra 2019 ho parafovali a v závislosti od rozhodovacích postupov Európskej únie by ho mali prijať na najbližšom zasadnutí Výboru pre DHP, ktoré by sa malo uskutočniť koncom roka 2020.

                  Toto rozhodnutie je nevyhnutné na to, aby sa ustanovenia dohody uvedené v hlave V týkajúcej sa predchádzania sporom a ich urovnávania stali platnými, a tým sa zabezpečilo riadne vykonávanie dohody.

               4.Právny základ

               4.1.Procesnoprávny základ

               4.1.1.Zásady

                  V článku 218 ods. 9 Zmluvy o fungovaní Európskej únie (ZFEÚ) sa stanovujú rozhodnutia, ktorými sa určujú „pozície, ktoré sa majú prijať v mene Únie v rámci orgánu zriadeného dohodou, keď je tento orgán vyzvaný prijať akty s právnymi účinkami s výnimkou aktov dopĺňajúcich alebo meniacich inštitucionálny rámec danej dohody“.

                  Pojem „akty s právnymi účinkami“ zahŕňa akty, ktoré majú právne účinky na základe pravidiel medzinárodného práva, ktorým sa riadi predmetný orgán. Zahŕňa aj nástroje, ktoré nemajú záväzný účinok podľa medzinárodného práva, ale „môžu rozhodujúcim spôsobom ovplyvniť obsah právnej úpravy prijatej normotvorcom EÚ“
                     3
                  .

               4.1.2.Uplatnenie na tento prípad

                  Výbor pre DHP je orgán zriadený dohodou, a to Dočasnou dohodou o hospodárskom partnerstve medzi Pobrežím Slonoviny na jednej strane a Európskym spoločenstvom a jeho členskými štátmi na strane druhej.

                  Akt, ktorý má Výbor pre DHP prijať, predstavuje akt s právnymi účinkami. Pripravovaný akt bude podľa medzinárodného práva záväzný v súlade s článkami 59 a 67 dohody.

                  Pripravovaný akt nedopĺňa ani nemení inštitucionálny rámec dohody.

                  Procesnoprávnym základom navrhovaného rozhodnutia je preto článok 218 ods. 9 ZFEÚ.

               4.2.Hmotnoprávny základ

               4.2.1.Zásady

                  Hmotnoprávny základ rozhodnutia podľa článku 218 ods. 9 ZFEÚ závisí predovšetkým od cieľa a obsahu pripravovaného aktu, v súvislosti s ktorým sa zaujíma pozícia v mene Únie. Ak pripravovaný akt sleduje dva ciele alebo obsahuje dve zložky a ak jeden z týchto cieľov alebo jednu z týchto zložiek možno určiť ako hlavnú, zatiaľ čo druhý cieľ alebo druhá zložka je len vedľajšia, rozhodnutie podľa článku 218 ods. 9 ZFEÚ musí byť založené na jedinom hmotnoprávnom základe, a to na tom, ktorý si vyžaduje hlavný alebo prevažujúci cieľ alebo zložka.

               4.2.2.Uplatnenie na tento prípad

                  Cieľ a obsah pripravovaného aktu sa týkajú hlavne spoločnej obchodnej politiky. Hmotnoprávnym základom navrhovaného rozhodnutia je preto článok 207 ZFEÚ.

               4.3.Záver

               Právnym základom navrhovaného rozhodnutia by mal byť článok 207 ods. 4 prvý pododsek ZFEÚ v spojení s článkom 218 ods. 9 ZFEÚ.

               5.UVEREJNENIE PRIPRAVOVANÉHO AKTU

               Keďže rozhodnutím Výboru pre DHP sa zmení dohoda, po prijatí by sa malo uverejniť v Úradnom vestníku Európskej únie.

               2020/0076 (NLE)

               Návrh

               ROZHODNUTIE RADY

               o pozícii, ktorá sa má zaujať v mene Európskej únie vo Výbore pre DHP zriadenom Dočasnou dohodou o hospodárskom partnerstve medzi Pobrežím Slonoviny na jednej strane a Európskym spoločenstvom a jeho členskými štátmi na strane druhej v súvislosti s prijatím postupov urovnávania sporov a kódexu správania pre rozhodcov

               RADA EURÓPSKEJ ÚNIE,

               so zreteľom na Zmluvu o fungovaní Európskej únie, a najmä na jej článok 207 ods. 4 prvý pododsek v spojení s jej článkom 218 ods. 9,

               so zreteľom na návrh Európskej komisie,

               keďže:

               (1)Dočasná dohoda o hospodárskom partnerstve medzi Pobrežím Slonoviny na jednej strane a Európskym spoločenstvom a jeho členskými štátmi na strane druhej (ďalej len „dohoda“)
                  4
                bola podpísaná v mene Únie na základe rozhodnutia Rady 2009/156/ES
                  5
               . Predbežne sa vykonáva od 3. septembra 2016.

               (2)V súlade s článkom 59 ods. 1 dohody má Výbor pre DHP prijať rokovací poriadok a kódex správania upravujúce postupy urovnávania sporov.

               (3)Výbor pre DHP má na svojom nasledujúcom výročnom zasadnutí prijať rozhodnutie, ktorým sa stanovia postupy urovnávania sporov a kódex správania pre rozhodcov.

               (4)Je vhodné stanoviť pozíciu, ktorá sa má zaujať v mene Únie vo Výbore pre DHP, pokiaľ ide o prijatie pripravovaného rozhodnutia, keďže uvedené rozhodnutie bude pre Úniu záväzným.

               (5)Pozícia Únie vo Výbore pre DHP by preto mala byť založená na pripojenom návrhu rozhodnutia,

               PRIJALA TOTO ROZHODNUTIE:

               Článok 1

               Pozícia, ktorá sa má zaujať v mene Únie vo Výbore pre DHP zriadenom Dočasnou dohodou o hospodárskom partnerstve medzi Pobrežím Slonoviny na jednej strane a Európskym spoločenstvom a jeho členskými štátmi na strane druhej, je založená na návrhu rozhodnutia Výboru pre DHP, ktorým sa prijímajú postupy urovnávania sporov a kódex správania pre rozhodcov, pripojenom k tomuto rozhodnutiu.

               Článok 2

               Toto rozhodnutie nadobúda účinnosť dňom jeho prijatia.

               V Bruseli

                     Za Radu

                     predseda

                     (1)

                        Ú. v. EÚ L 59, 3.3.2009, s. 3.

                     (2)

                        Ú. v. EÚ L 194, 31.7.2018, s. 158.

                     (3)

                        Rozsudok Súdneho dvora zo 7. októbra 2014, Nemecko/Rada, C-399/12, ECLI:EU:C:2014:2258, body 61 až 64.

                     (4)

                        Ú. v. EÚ L 59, 3.3.2009, s. 3.

                     (5)

                        Rozhodnutie Rady 2009/156/ES z 21. novembra 2008 o podpise a predbežnom vykonávaní Dočasnej dohody o hospodárskom partnerstve medzi Pobrežím Slonoviny na jednej strane a Európskym spoločenstvom a jeho členskými štátmi na strane druhej (Ú. v. EÚ L 59, 3.3.2009, s. 1).

    ---documentbreak---

               EURÓPSKA KOMISIA
            V Bruseli12. 5. 2020
            COM(2020) 192 final
            PRÍLOHA
            k
            návrhu rozhodnutia Rady
            o pozícii, ktorá sa má zaujať v mene Európskej únie vo Výbore pre DHP zriadenom Dočasnou dohodou o hospodárskom partnerstve medzi Pobrežím Slonoviny na jednej strane a Európskym spoločenstvom a jeho členskými štátmi na strane druhej v súvislosti s prijatím postupov urovnávania sporov a kódexu správania pre rozhodcov

               NÁVRH

               ROZHODNUTIE č. 1/2020 VÝBORU PRE DHP
                  zriadeného Dočasnou dohodou o hospodárskom partnerstve medzi Pobrežím Slonoviny na jednej strane a Európskym spoločenstvom a jeho členskými štátmi na strane druhej

               z …,

               ktorým sa prijímajú postupy urovnávania sporov a kódex správania pre rozhodcov

               VÝBOR PRE DHP,

               so zreteľom na Dočasnú dohodu o hospodárskom partnerstve medzi Pobrežím Slonoviny na jednej strane a Európskym spoločenstvom a jeho členskými štátmi na strane druhej (ďalej len „dohoda“), ktorá bola podpísaná v Bruseli 26. novembra 2008 a predbežne sa vykonáva od 3. septembra 2016, a najmä na jej článok 59 ods. 1 a článok 73,

               keďže:

               (1)V článku 59 ods. 1 dohody sa stanovuje, že postupy podľa kapitoly 3 (Postupy urovnávania sporov) hlavy V (Predchádzanie sporom a ich urovnávanie) dohody sa riadia rokovacím poriadkom urovnávania sporov, ktorý prijme Výbor pre DHP.

               (2)V článku 73 uvedenej dohody sa stanovuje, že Výbor pre DHP je zodpovedný za správu všetkých oblastí, na ktoré sa vzťahuje uvedená dohoda, a za uskutočnenie všetkých úloh v nej uvedených,

               PRIJAL TOTO ROZHODNUTIE:

               Článok 1

               1.Postupy urovnávania sporov a kódex správania pre rozhodcov sa stanovujú tak, ako sa uvádzajú v prílohe.

               2.Uvedenými postupmi a kódexom správania nie sú dotknuté žiadne osobitné pravidlá stanovené v dohode ani pravidlá, ktoré má Výbor pre DHP prijať.

               Článok 2

               Toto rozhodnutie nadobúda účinnosť dňom jeho podpísania.

               V [miesto] [dátum]

               Za Republiku Pobrežia Slonoviny
                     Za Európsku úniu

               PRÍLOHA

               POSTUP UROVNÁVANIA SPOROV

               Článok 1

               Vymedzenie pojmov

               Na účely uplatňovania tohto rokovacieho poriadku sa vymedzujú tieto pojmy:

               Poradca: je fyzická osoba, ktorú si strana vybrala, aby jej radila alebo pomáhala pri rozhodcovskom konaní;

               Rozhodcovský tribunál: je tribunál zriadený podľa článku 50 dohody;

               Rozhodca: je člen rozhodcovského tribunálu zriadeného podľa článku 50 dohody;

               Asistent: je fyzická osoba, ktorá na základe mandátu rozhodcu vyhľadáva informácie a podklady pre rozhodcu alebo mu pomáha pri výkone jeho funkcie;

               Deň: je kalendárny deň;

               Deň pracovného pokoja: je sobota, nedeľa a každý iný deň určený stranou za deň pracovného voľna na účely uplatňovania týchto pravidiel;

               Zástupca strany: je zamestnanec alebo akákoľvek fyzická osoba vymenovaná ministerstvom, vládnym orgánom alebo akýmkoľvek iným verejnoprávnym subjektom strany, ktorá túto stranu zastupuje v prípade sporu súvisiaceho s touto dohodou;

               Žalovaná strana: je strana, ktorá údajne porušuje ustanovenia článku 46 dohody;

               Žalujúca strana: je strana, ktorá žiada o zriadenie rozhodcovského tribunálu podľa článku 49 dohody.

               Článok 2

               Rozsah pôsobnosti

               1.Ustanoveniami tejto prílohy sa dopĺňa a spresňuje Dočasná dohoda o hospodárskom partnerstve medzi Pobrežím Slonoviny na jednej strane a Európskou úniou a jej členskými štátmi na strane druhej (ďalej len „dohoda“), a najmä jej článok 49 a nasledujúce články, ktoré sa týkajú rozhodcovského konania.

               2.Účelom tohto rokovacieho poriadku je umožniť stranám riešiť spory, ktoré medzi nimi môžu vzniknúť, formou obojstranne uspokojivého riešenia prostredníctvom mechanizmu rozhodcovského konania.

               3.Všetky strany môžu v rámci vykonávania Dočasnej dohody o hospodárskom partnerstve medzi Pobrežím Slonoviny na jednej strane a Európskou úniou a jej členskými štátmi na strane druhej využiť rozhodcovské konanie s cieľom riešiť spory, ku ktorým medzi nimi môže dôjsť.

               Článok 3

               Začatie rozhodcovského konania a oznámenia

               1.Rozhodcovské konanie sa považuje za začaté dňom doručenia žiadosti o zriadenie rozhodcovského tribunálu druhej, žalovanej strane a Výboru pre DHP v súlade s článkom 49 ods. 2 dohody.

               2.„Oznámenie“ v zmysle tohto rokovacieho poriadku je každá žiadosť, oznam, písomné podanie alebo iný dokument, ktoré súvisia s rozhodcovským konaním, pričom:

               a)každé oznámenie od rozhodcovského tribunálu sa zašle súčasne obidvom stranám;

               b)každé oznámenie od jednej strany adresované rozhodcovskému tribunálu sa súčasne v kópii zašle druhej strane a

               c)každé oznámenie od jednej strany adresované druhej strane sa zároveň prípadne v kópii zašle aj rozhodcovskému tribunálu.

               3.Každé oznámenie sa zasiela e-mailom alebo prípadne akýmikoľvek inými telekomunikačnými prostriedkami, ktoré umožňujú zaznamenať jeho odoslanie. Oznámenie sa pokladá za doručené v deň, keď bolo odoslané, pokiaľ sa nepreukáže inak.

               4.Všetky oznámenia sa zasielajú na adresu Generálneho riaditeľstva Európskej komisie pre obchod Európskej únie a koordinátorovi, ktorého určilo Pobrežie Slonoviny.

               5.Drobné chyby v oznámeniach súvisiacich s rozhodcovským konaním možno opraviť zaslaním nového oznámenia, v ktorom sa zreteľne vyznačia zmeny, ktoré v ňom boli vykonané.

               6.Ak posledný deň pre doručenie oznámenia pripadá v strane Pobrežie Slonoviny alebo v Európskej únii na deň pracovného pokoja, oznámenie sa môže doručiť v nasledujúci pracovný deň. Žiadne oznámenia ani žiadosti akéhokoľvek druhu sa nepovažujú za doručené v deň pracovného pokoja.

               7.V závislosti od povahy sporných otázok sa kópie všetkých žiadostí a oznámení adresovaných Výboru pre DHP v súlade s týmto rokovacím poriadkom zašlú aj ostatným dotknutým inštitucionálnym orgánom.

               Článok 4

               Menovanie rozhodcov

               1.Ak sa v súlade s článkom 50 dohody rozhodca vyberá žrebovaním, predseda Výboru pre DHP bezodkladne informuje strany o dátume, čase a mieste žrebovania.

               2.Strany môžu byť prítomné na žrebovaní, ktoré sa vykoná za účasti prítomnej strany alebo strán.

               3.Predseda Výboru pre DHP písomne informuje každú vybranú osobu o jej vymenovaní za rozhodcu. Každá osoba obom stranám potvrdí, či je k dispozícii, do piatich dní odo dňa, keď bola informovaná o svojom vymenovaní.

               4.Ak v čase predloženia žiadosti podľa článku 50 ods. 2 dohody nebude zostavený zoznam rozhodcov uvedený v článku 64 dohody alebo neobsahuje dostatočný počet mien, rozhodcovia sa vyžrebujú spomedzi osôb, ktoré boli formálne navrhnuté jednou alebo oboma stranami.

               Článok 5

               Konzultácia medzi stranami a rozhodcovským tribunálom

               1.Pokiaľ sa strany nedohodnú inak, zídu sa s rozhodcovským tribunálom do siedmich dní po jeho zriadení, aby rozhodli o otázkach, ktoré strany alebo rozhodcovský tribunál považujú za vhodné, vrátane:

               a)odmien a výdavkov, ktoré sa majú uhradiť rozhodcom a ktoré sú v súlade s normami WTO;

               b)odmeny každého asistenta rozhodcu, ktorej celková výška nepresahuje 50 percent celkovej odmeny daného rozhodcu;

               c)harmonogramu konania.

               2.Rozhodcovia a zástupcovia strán sa môžu na tomto stretnutí zúčastniť aj prostredníctvom telefónu alebo videokonferencie.

               3.Ak sa strany do piatich dní od zriadenia rozhodcovského tribunálu nedohodnú inak, mandát rozhodcovského tribunálu je:

               „preskúmať na základe príslušných ustanovení dohody záležitosť uvedenú v žiadosti o zriadenie rozhodcovského tribunálu, rozhodnúť o zlučiteľnosti predmetného opatrenia s ustanoveniami článku 46 dohody a vydať rozhodnutie v súlade s článkami 52, 62 a 63 dohody“.

               4.Keď strany dospejú k dohode o mandáte, do troch dní oznámia dohodnutý mandát rozhodcovskému tribunálu.

               Článok 6

               Písomné podania

               Žalujúca strana doručí svoje prvé písomné podanie najneskôr do dvadsiatich dní odo dňa zriadenia rozhodcovského tribunálu. Žalovaná strana predloží svoje písomné vyjadrenie k podaniu najneskôr do dvadsiatich dní odo dňa predloženia pôvodného písomného podania.

               Článok 7

               Činnosť rozhodcovských tribunálov

               1.Všetkým zasadnutiam rozhodcovského tribunálu predsedá jeho predseda. Rozhodcovský tribunál môže na predsedu delegovať právomoc prijímať správne a procesné rozhodnutia v príslušnej oblasti.

               2.V súlade s článkom 9 tohto rokovacieho poriadku sa na pojednávaní zúčastňujú rozhodcovia a predvolané osoby. Ak nie je v dohode alebo v tomto rokovacom poriadku stanovené inak a bez toho, aby bol dotknutý článok 9 ods. 5 tohto rokovacieho poriadku, rozhodcovský tribunál môže vykonávať svoje činnosti prostredníctvom telefónu, faxu alebo akýmikoľvek inými prostriedkami vrátane prostriedkov informačných technológií.

               3.Na rokovaniach rozhodcovského tribunálu sa môžu zúčastňovať len rozhodcovia, ale rozhodcovský tribunál môže povoliť svojim asistentom, aby boli na týchto rokovaniach prítomní.

               4.Vypracovanie každého rozhodnutia je vo výlučnej právomoci rozhodcovského tribunálu a nesmie sa delegovať.

               5.Zistenia, rozhodnutia a odporúčania rozhodcovského tribunálu uvedené v článkoch 51 a 52 dohody by sa mali podľa možnosti prijímať konsenzom; ak sa nedá dosiahnuť konsenzus, prijmú sa väčšinou jeho členov. Rozhodcovia nesmú vydávať samostatné stanoviská k záležitostiam, na ktorých sa nedohodli jednomyseľne.

               6.Ak vznikne procesná otázka, ktorá nie je upravená ustanoveniami hlavy V dohody (Predchádzanie sporom a ich urovnávanie), rozhodcovský tribunál môže po konzultácii so stranami prijať vhodný postup, ktorý je zlučiteľný s týmito ustanoveniami a ktorý zaručuje stranám rovnaké zaobchádzanie.

               7.Keď rozhodcovský tribunál usúdi, že je potrebné zmeniť niektorú z lehôt pre svoje konania, ktoré nie sú stanovené v hlave V dohody (Predchádzanie sporom a ich urovnávanie), alebo vykonať akúkoľvek inú procesnú alebo administratívnu úpravu, písomne informuje strany o dôvodoch vykonania tejto zmeny alebo úpravy a uvedie dotknutú lehotu alebo úpravu, ktorú je potrebné vykonať. Rozhodcovský tribunál môže prijať takéto zmeny alebo úpravy po konzultácii so stranami.

               8.Každú lehotu stanovenú v tomto rokovacom poriadku možno zmeniť na základe vzájomnej dohody strán. Rozhodcovský tribunál môže na žiadosť jednej zo strán upraviť lehoty uplatniteľné v konaní.

               9.Na základe spoločnej žiadosti strán rozhodcovský tribunál kedykoľvek preruší konanie na obdobie, na akom sa strany dohodnú a ktoré nepresiahne dvanásť po sebe nasledujúcich mesiacov.

               10.V prípade pozastavenia sa príslušné lehoty predĺžia o obdobie zodpovedajúce obdobiu, počas ktorého bolo konanie pred rozhodcovským tribunálom pozastavené. Rozhodcovský tribunál obnoví konanie kedykoľvek na základe spoločnej žiadosti strán alebo na konci dohodnutého obdobia pozastavenia na základe písomnej žiadosti jednej zo strán. Žiadosť sa oznámi predsedovi rozhodcovského tribunálu a prípadne druhej strane. Ak bolo konanie pred rozhodcovským tribunálom prerušené na viac ako dvanásť po sebe nasledujúcich mesiacov, platnosť právomoci zverenej rozhodcovskému tribunálu uplynie a konanie pred rozhodcovským tribunálom sa ukončí. Strany sa môžu kedykoľvek dohodnúť na ukončení konania pred rozhodcovským tribunálom. Strany spoločne oznámia túto dohodu predsedovi rozhodcovského tribunálu.

               11.Ukončením činnosti rozhodcovského tribunálu nie sú dotknuté práva strán v rámci iného konania o rovnakej otázke podľa hlavy V dohody (Predchádzanie sporom a ich urovnávanie).

               Článok 8

               Nahradenie

               1.Ak sa rozhodca nemôže zúčastniť na konaní, odstúpi z funkcie alebo musí byť nahradený, jeho náhradník sa vyberie v súlade s článkom 50 dohody.

               2.Ak sa jedna zo strán domnieva, že rozhodca nespĺňa požiadavky kódexu správania pre rozhodcov a mal by sa preto nahradiť, oznámi to druhej strane do pätnástich dní odo dňa, keď sa dozvedela okolnosti, z ktorých vyplýva, že rozhodca sa údajne dopustil porušenia kódexu správania.

               3.Strany uskutočnia vzájomnú konzultáciu do pätnástich dní odo dňa oznámenia uvedeného v odseku 2. Strany informujú rozhodcu o jeho údajnom porušení kódexu a môžu ho požiadať, aby podnikol kroky na nápravu situácie. Takisto môžu, ak sa tak dohodnú, rozhodcu odvolať a vybrať nového rozhodcu v súlade s postupom uvedeným v článku 50 ods. 2 a prípadne podľa článku 50 ods. 3 dohody.

               4.Ak sa strany nedohodnú na potrebe nahradiť rozhodcu s výnimkou predsedu rozhodcovského tribunálu, každá strana môže požiadať, aby sa táto záležitosť predložila predsedovi rozhodcovského tribunálu, proti rozhodnutiu ktorého nie je možné podať opravný prostriedok.

               5.Ak na základe tejto žiadosti predseda dospeje k záveru, že rozhodca nespĺňa požiadavky kódexu správania pre rozhodcov, vyberie sa nový rozhodca v súlade s článkom 50 ods. 3 dohody.

               6.Keď jedna strana usúdi, že predseda rozhodcovského tribunálu nespĺňa požiadavky kódexu správania pre rozhodcov, strany uskutočnia konzultácie, a ak sa na tom dohodnú, zbavia predsedu funkcie a podľa postupu opísaného v článku 50 dohody si vyberú náhradníka.

               7.Ak sa strany nedokážu dohodnúť na potrebe nahradiť predsedu, každá strana môže požiadať, aby sa táto záležitosť predložila jednej z osôb, ktoré sú uvedené v zozname zostavenom podľa článku 64 dohody, na ktorom sa nachádzajú osoby vybrané na zastávanie funkcie predsedu rozhodcovského tribunálu. Jej meno vyberie žrebovaním predseda Výboru pre DHP. Vybraná osoba rozhodne, či predseda spĺňa alebo nespĺňa požiadavky kódexu správania pre rozhodcov. Proti jej rozhodnutiu nie je možné podať opravný prostriedok.

               8.Ak sa prijme rozhodnutie, že predseda nespĺňa požiadavky kódexu správania pre rozhodcov, vyberie sa nový predseda v súlade s článkom 50 ods. 3 dohody.

               Článok 9

               Pojednávania

               1.Predseda rozhodcovského tribunálu na základe harmonogramu určeného v súlade s článkom 5 ods. 1 a po konzultácii so stranami a ostatnými rozhodcami oznámi stranám dátum, čas a miesto pojednávania. Strana zodpovedná za logistické zabezpečenie konania tieto informácie sprístupní verejnosti, s výhradou článku 11.

               2.Pokiaľ sa strany nedohodnú inak, pojednávanie sa koná v Bruseli, ak je žalujúcou stranou strana Pobrežie Slonoviny, a v Abidjane, ak je žalujúcou stranou Európska únia.

               3.Rozhodcovský tribunál môže zvolať dodatočné pojednávania, ak sa na tom strany dohodnú.

               4.Všetci rozhodcovia sa zúčastňujú na celom priebehu pojednávania.

               5.Bez ohľadu na to, či je pojednávanie verejné alebo neverejné, môžu na ňom byť prítomné tieto osoby:

               a)zástupcovia strán;

               b)poradcovia strán;

               c)administratívni pracovníci, tlmočníci, prekladatelia a súdni zapisovatelia;

               d)asistenti rozhodcov;

               e)odborníci vybraní rozhodcovským tribunálom v súlade s článkom 60 dohody.

               6.Najneskôr päť dní pred dátumom pojednávania každá strana doručí rozhodcovskému tribunálu a druhej strane zoznam mien fyzických osôb, ktoré v jej mene prednesú na pojednávaní ústne argumentácie alebo prezentácie, ako aj zoznam mien ostatných zástupcov alebo poradcov, ktorí sa zúčastnia na pojednávaní.

               7.Rozhodcovský tribunál pri pojednávaní zabezpečí, aby obe strany rozhodcovského konania mali k dispozícii rovnaký rečnícky čas, a vedie ho takto:

               Argumentácia

               a)argumentácia žalujúcej strany;

               b)argumentácia žalovanej strany.

               Protiargumentácia

               a)replika žalujúcej strany;

               b)duplika žalovanej strany.

               8.Rozhodcovský tribunál môže klásť otázky ktorejkoľvek zo strán kedykoľvek počas pojednávania.

               9.Rozhodcovský tribunál zabezpečí vyhotovenie zápisnice z pojednávania a jej doručenie stranám v lehote pätnástich dní po skončení pojednávania. V lehote piatich dní po doručení dokumentu môžu strany k zápisnici vzniesť pripomienky a rozhodcovský tribunál ich môže zohľadniť.

               10.Do desiatich dní odo dňa pojednávania môže každá strana predložiť rozhodcom a druhej strane doplňujúce písomné podanie týkajúce sa všetkých otázok, ktoré sa nastolili počas pojednávania.

               Článok 10

               Písomné otázky

               1.Rozhodcovský tribunál sa môže kedykoľvek v priebehu konania písomne obrátiť s otázkami na jednu alebo obe strany. Každá zo strán dostane kópiu všetkých otázok rozhodcovského tribunálu.

               2.Každá strana takisto poskytne druhej strane kópiu svojich písomných odpovedí na otázky rozhodcovského tribunálu. Každá strana dostane príležitosť predložiť písomné vyjadrenie k odpovedi druhej strany do piatich dní odo dňa doručenia uvedenej odpovede.

               Článok 11

               Transparentnosť a dôvernosť

               1.Každá strana a rozhodcovský tribunál dbajú na to, aby zaručili dôvernosť všetkých informácií, ktoré druhá strana predložila rozhodcovskému tribunálu a označila za dôverné. Strana, ktorá predkladá rozhodcovskému tribunálu podanie obsahujúce dôverné informácie, poskytne do pätnástich dní od doručenia uvedeného podania aj znenie podania, ktoré nemá dôverný charakter a môže byť sprístupnené verejnosti.

               2.Nič v tomto rokovacom poriadku nebráni tomu, aby jedna zo strán zverejnila svoje vlastné stanoviská, pokiaľ pri odkazovaní na informácie predložené druhou stranou nezverejní žiadne informácie, ktoré táto strana označila za dôverné.

               3.Keď podanie a argumenty niektorej zo strán obsahujú dôverné obchodné informácie, rozhodcovský tribunál zasadá neverejne. Strany zachovajú dôvernosť pojednávaní rozhodcovského tribunálu, ak sú pojednávania neverejné.

               Článok 12

               Kontakty ex parte

               1.Rozhodcovský tribunál sa nestretne ani nenadväzuje kontakt s jednou stranou v neprítomnosti druhej strany.

               2.Žiadny rozhodca nesmie rokovať o žiadnych aspektoch predmetu konania s jednou stranou alebo s obomi stranami v neprítomnosti ostatných rozhodcov.

               Článok 13

               Podania amicus curiae

               1.Mimovládne subjekty usadené na území niektorej zo strán môžu v súlade s odsekmi 2 až 5 predkladať rozhodcovskému tribunálu informácie amicus curiae.

               2.Pokiaľ sa strany do piatich dní odo dňa zriadenia rozhodcovského tribunálu nedohodnú inak, rozhodcovský tribunál môže prijímať nevyžiadané písomné podania za predpokladu, že sú predložené do desiatich dní odo dňa zriadenia rozhodcovského tribunálu, že sa priamo týkajú záležitosti, ktorú posudzuje rozhodcovský tribunál, a že vrátane príloh v žiadnom prípade nepresahujú pätnásť normostrán.

               3.Každé podanie obsahuje opis fyzickej alebo právnickej osoby, ktorá ho predkladá, vrátane charakteru jej činnosti a zdroja jej financovania, a konkretizuje záujem danej osoby na rozhodcovskom konaní. Podanie sa vypracúva v jazykoch, ktoré si strany zvolili v súlade s článkom 16 ods. 1 a ods. 2 tohto rokovacieho poriadku.

               4.Podania sa doručia stranám na vyjadrenie pripomienok. Strany môžu do desiatich dní od doručenia podania predložiť svoje pripomienky rozhodcovskému tribunálu.

               5.Rozhodcovský tribunál uvádza vo svojom rozhodnutí všetky podania, ktoré mu boli doručené a ktoré spĺňajú náležitosti podľa tohto rokovacieho poriadku. Rozhodcovský tribunál nie je povinný uvádzať vo svojom rozhodnutí argumenty uvedené v týchto podaniach. Každé podanie doručené rozhodcovskému tribunálu sa predkladá stranám na vyjadrenie.

               Článok 14

               Naliehavé prípady

               V naliehavých prípadoch uvedených v článku 52 ods. 2 dohody rozhodcovský tribunál po konzultácii so stranami podľa svojho uváženia upraví lehoty stanovené v tomto rokovacom poriadku a tieto úpravy oznámi stranám.

               Článok 15

               Náklady

               1.Každá strana znáša vlastné náklady, ktoré jej vzniknú v súvislosti s účasťou na rozhodcovskom konaní.

               2.Žalovaná strana je zodpovedná za logistické zabezpečenie rozhodcovského konania, najmä za organizáciu pojednávaní, a znáša všetky náklady vyplývajúce z logistického zabezpečenia pojednávania. Strany však spoločne a rovnakou mierou uhrádzajú ostatné administratívne výdavky na rozhodcovské konanie, ako aj odmenu a výdavky rozhodcov a odmenu a výdavky ich asistentov.

               Článok 16

               Pracovný jazyk konania, preklad a tlmočenie

               1.Počas konzultácií uvedených v článku 50 ods. 2 dohody a najneskôr na stretnutí uvedenom v článku 5 ods. 1 tohto rokovacieho poriadku sa strany usilujú o dosiahnutie dohody o spoločnom pracovnom jazyku pre konanie pred rozhodcovským tribunálom.

               2.Ak sa stranám nepodarí dohodnúť na spoločnom pracovnom jazyku, každá strana zabezpečí preklad svojich písomných podaní do jazyka zvoleného druhou stranou, pokiaľ nie sú podania napísané v jednom z pracovných jazykov WTO. Žalovaná strana zabezpečí tlmočenie ústnych podaní do jazykov, ktoré si strany zvolili.

               3.Správy a rozhodnutia rozhodcovského tribunálu sa vyhotovujú v jazyku alebo jazykoch, ktoré si strany zvolili. Ak sa strany nedohodli na spoločnom pracovnom jazyku, priebežná a záverečná správa rozhodcovského tribunálu sa vydá v jednom z pracovných jazykov WTO.

               4.Všetky náklady, ktoré vzniknú v súvislosti s prekladom rozhodnutia rozhodcovského tribunálu do jazyka alebo jazykov, ktoré si strany zvolili, znášajú obe strany rovnakým dielom.

               5.Strana môže predložiť pripomienky k presnosti každého preloženého znenia dokumentu, ktorý bol vyhotovený v súlade s týmto rokovacím poriadkom.

               6.Každá strana znáša sama náklady na preklad svojich písomných podaní. Náklady spojené s prekladom rozhodnutia rozhodcovského tribunálu hradia obe strany rovnakým dielom.

               Článok 17

               Výpočet lehôt

               Všetky lehoty stanovené v hlave V dohody (Predchádzanie sporom a ich urovnávanie) a v tomto rokovacom poriadku vrátane lehôt, ktoré majú rozhodcovské tribunály určené na oznámenie svojich rozhodnutí, sa môžu zmeniť na základe vzájomnej dohody strán a počítajú sa v kalendárnych dňoch odo dňa nasledujúceho po úkone alebo skutočnosti, na ktorú sa vzťahujú, pokiaľ nie je stanovené inak.

               Článok 18

               Ďalšie postupy

               Lehoty stanovené v tomto rokovacom poriadku sa upravia v súlade s osobitnými lehotami stanovenými na prijatie rozhodnutia rozhodcovského tribunálu v konaniach podľa článkov 54 až 57 dohody.

               Príloha k postupu urovnávania sporov

               KÓDEX SPRÁVANIA PRE ROZODCOV

               Článok 1

               Vymedzenie pojmov

               Na účely uplatňovania tohto kódexu správania sa vymedzujú tieto pojmy:

               –„rozhodca“: je člen rozhodcovského tribunálu zriadeného podľa článku 50 dohody;

               –„asistent“: je fyzická osoba, ktorá na základe mandátu rozhodcu vyhľadáva informácie a podklady pre rozhodcu alebo mu pomáha pri výkone jeho funkcie;

               –„kandidát“: je osoba, ktorej meno je na zozname rozhodcov uvedenom v článku 64 dohody a o ktorej sa uvažuje v súvislosti s výberom za rozhodcu podľa článku 50 dohody;

               –„mediátor“: je fyzická osoba vykonávajúca mediáciu v súlade s článkom 48 dohody;

               –„zamestnanci“: sú vo vzťahu k rozhodcovi fyzické osoby pod vedením a dohľadom rozhodcu, ktoré nie sú asistentmi.

               Článok 2

               Hlavné zásady

               1.S cieľom zachovať integritu a nestrannosť mechanizmu urovnávania sporov každý kandidát a každý rozhodca:

               a)sa oboznámi s týmto kódexom správania;

               b)je nezávislý a nestranný;

               c)vyhýba sa priamemu alebo nepriamemu konfliktu záujmov;

               d)vyvaruje sa nevhodného správania a každého konania, ktoré by mohlo vzbudzovať zdanie nevhodného správania alebo zaujatosti;

               e)dodržiava vysoké štandardy správania a

               f)nenechá sa ovplyvňovať vlastným záujmom, vonkajším tlakom, politickými vplyvmi, verejnou mienkou, lojálnosťou k niektorej strane ani obavou z kritiky.

               2.Rozhodca nesmie priamo ani nepriamo prevziať žiadny záväzok ani prijať žiadnu odplatu, ktoré by narúšali riadny výkon jeho funkcie alebo by mohli vzbudzovať zdanie takéhoto narušenia.

               3.Rozhodca nesmie využívať svoju funkciu v rozhodcovskom tribunáli na presadzovanie osobných alebo súkromných záujmov. Rozhodca sa zdržiava akéhokoľvek konania, ktoré by mohlo vzbudzovať dojem, že nejaké osoby sú v postavení, ktoré im umožňuje ovplyvňovať ho.

               4.Rozhodca nedopustí, aby jeho konanie alebo rozhodovanie ovplyvnili minulé alebo súčasné vzťahy alebo postavenie finančného, obchodného, profesijného, osobného alebo spoločenského charakteru.

               5.Rozhodca sa vyhýba nadviazaniu akéhokoľvek vzťahu alebo nadobudnutiu akéhokoľvek finančného záujmu, ktoré by mohli ovplyvniť jeho nestrannosť alebo ktoré by mohli dôvodne vzbudzovať zdanie nevhodného správania alebo zaujatosti.

               Článok 3

               Oznamovacie povinnosti

               1.Skôr, ako sa potvrdí výber kandidáta za rozhodcu podľa článku 50 dohody, kandidát oznámi všetky záujmy, vzťahy alebo záležitosti, ktoré by mohli ovplyvňovať jeho nezávislosť alebo nestrannosť alebo ktoré by mohli dôvodne vzbudzovať zdanie nevhodného správania alebo zaujatosti v súvislosti s konaním.

               2.Kandidát na tento účel vynaloží maximálne úsilie, aby sa oboznámil so všetkými takýmito záujmami, vzťahmi a záležitosťami vrátane finančných, profesionálnych alebo zamestnaneckých či rodinných záujmov, vzťahov a záležitostí.

               3.Keďže oznamovacia povinnosť uvedená v odseku 1 je trvalou povinnosťou, každý rozhodca musí oznámiť takéto záujmy, vzťahy alebo záležitosti, ktoré môžu vzniknúť v priebehu ktoréhokoľvek štádia konania.

               4.Kandidát alebo rozhodca oznámi Výboru pre DHP akékoľvek záležitosti týkajúce sa skutočného alebo možného porušenia tohto kódexu správania čo najskôr po tom, ako sa o nich dozvie, aby ich strany mohli posúdiť.

               Článok 4

               Úlohy rozhodcov

               1.Rozhodca je po akceptovaní svojho vymenovania pripravený prevziať svoju funkciu a počas celého priebehu konania dôkladne, účinne, spravodlivo a svedomito vykonáva svoje povinnosti.

               2.Rozhodca posudzuje iba tie otázky, ktoré boli vznesené počas konania a sú potrebné na vydanie rozhodnutia, a nedeleguje túto úlohu na žiadnu inú osobu.

               3.Rozhodca prijme všetky potrebné opatrenia s cieľom zabezpečiť, aby jeho asistent a zamestnanci poznali a dodržiavali články 2, 3, 4 a 6 tohto kódexu správania.

               Článok 5

               Povinnosti bývalých rozhodcov

               Všetci bývalí rozhodcovia sa musia zdržať konania, ktoré by mohlo vzbudzovať zdanie, že pri výkone svojej funkcie boli zaujatí alebo mali prospech z rozhodnutia rozhodcovského tribunálu.

               Článok 6

               Dôvernosť

               1.Žiadny rozhodca ani bývalý rozhodca nikdy nezverejní ani nepoužije žiadne neverejné informácie, ktoré sa týkajú konania alebo ktoré boli získané v priebehu konania, na iné účely než na účely samotného konania, a v žiadnom prípade nezverejní ani nepoužije žiadne takéto informácie na vlastný prospech ani v prospech iných osôb, alebo na poškodenie záujmov iných osôb.

               2.Rozhodca nezverejní rozhodnutie rozhodcovského tribunálu ani jeho časti pred jeho uverejnením v súlade s článkom 63 dohody.

               3.Rozhodca ani bývalý rozhodca nikdy nezverejní rokovania rozhodcovského tribunálu ani názory žiadneho z jeho členov.

               Článok 7

               Výdavky

               Každý rozhodca vedie záznamy o čase venovanom konaniu a svojich výdavkoch, ako aj vynaloženom čase a výdavkoch svojho asistenta, a predloží stranám konečný výkaz.

               Článok 8

               Mediátori

               Tento kódex správania sa uplatňuje mutatis mutandis aj na mediátorov.